CELEX: 32021R1415
Language: fi
Date: 2021-05-05 00:00:00
Title: Komission delegoitu asetus (EU) 2021/1415, annettu 5 päivänä toukokuuta 2021, Euroopan parlamentin ja neuvoston asetuksen (EU) 2017/2402 täydentämisestä toimivaltaisten viranomaisten sekä ESMAn, EPV:n ja EIOPAn väliseen yhteistyöhön, tietojenvaihtoon ja ilmoittamiseen liittyviä velvollisuuksia koskevilla teknisillä sääntelystandardeilla (ETA:n kannalta merkityksellinen teksti)

30.8.2021   
               
               
                  FI
               
               
                  Euroopan unionin virallinen lehti
               
               
                  LI 304/1
               
            
         KOMISSION DELEGOITU ASETUS (EU) 2021/1415,
         annettu 5 päivänä toukokuuta 2021,
         Euroopan parlamentin ja neuvoston asetuksen (EU) 2017/2402 täydentämisestä toimivaltaisten viranomaisten sekä ESMAn, EPV:n ja EIOPAn väliseen yhteistyöhön, tietojenvaihtoon ja ilmoittamiseen liittyviä velvollisuuksia koskevilla teknisillä sääntelystandardeilla
         (ETA:n kannalta merkityksellinen teksti)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon yleisestä arvopaperistamista koskevasta kehyksestä ja erityisestä kehyksestä yksinkertaiselle, läpinäkyvälle ja standardoidulle arvopaperistamiselle sekä direktiivien 2009/65/EY, 2009/138/EY ja 2011/61/EU ja asetusten (EY) N:o 1060/2009 ja (EU) N:o 648/2012 muuttamisesta 12 päivänä joulukuuta 2017 annetun Euroopan parlamentin ja neuvoston asetuksen (EU) 2017/2402 (1) ja erityisesti sen 36 artiklan 8 kohdan kolmannen alakohdan,
         sekä katsoo seuraavaa:
         
                     (1)
                  
                  
                     Asetuksen (EU) 2017/2402 36 artiklassa edellytetään, että asetuksen (EU) 2017/2402 29 artiklassa tarkoitetut toimivaltaiset viranomaiset, jäljempänä ’toimivaltaiset viranomaiset’, ja kolme Euroopan valvontaviranomaista eli Euroopan arvopaperimarkkinaviranomainen, jäljempänä ’ESMA’, Euroopan pankkiviranomainen, jäljempänä ’EPV’, ja Euroopan vakuutus- ja lisäeläkeviranomainen, jäljempänä ’EIOPA’, tekevät tiivistä yhteistyötä keskenään ja vaihtavat tietoja kyseisen asetuksen 30–34 artiklassa säädettyjen tehtäviensä hoitamiseksi. Siinä edellytetään myös, että toimivaltaiset viranomaiset, jotka toteavat, että yhteisö on rikkonut tai on saattanut rikkoa kyseisen asetuksen tiettyjä vaatimuksia, ilmoittavat havainnoistaan kyseisen yhteisön toimivaltaiselle viranomaiselle ja, jos rikkominen koskee asetuksen 27 artiklan 1 kohdan mukaisesti annettua virheellistä tai harhaanjohtavaa ilmoitusta, ilmoittavat asiasta ensimmäiseksi yhteyspisteeksi nimetylle yhteisön toimivaltaiselle viranomaiselle, joka puolestaan ilmoittaa asiasta Euroopan valvontaviranomaisille.
                  
               
                     (2)
                  
                  
                     Asetuksen (EU) 2017/2402 36 artiklassa vaaditun yhteistyön ja tietojenvaihdon ja siinä vaadittujen ilmoitusten laajuuden ja luonteen olisi oltava riittävät, jotta toimivaltaiset viranomaiset ja Euroopan valvontaviranomaiset voivat hoitaa valvontaan, tutkintaan ja seuraamusten määräämiseen liittyvät tehtävänsä tuloksekkaasti. Tätä varten tässä asetuksessa vahvistetaan vähimmäistiedot, jotka toimivaltaisten viranomaisten ja Euroopan valvontaviranomaisten olisi vaihdettava, mukaan lukien tarvittaessa kertomukset niiden valvonta- ja täytäntöönpanotoimista.
                  
               
                     (3)
                  
                  
                     On olennaisen tärkeää, että toimivaltaiset viranomaiset ja Euroopan valvontaviranomaiset voivat tehdä yhteistyötä ja vaihtaa tietoja toimintansa kaikissa vaiheissa, jollei tietojen luottamuksellisuuden suojaa ja henkilötietojen käsittelyä koskevasta kansallisesta ja unionin lainsäädännöstä muuta johdu.
                  
               
                     (4)
                  
                  
                     Sen varmistamiseksi, että asetuksen (EU) 2017/2402 36 artiklan 1 kohdan mukainen yhteistyö ja tietojenvaihto on tehokasta ja oikea-aikaista, on aiheellista vahvistaa yhteiset menettelyt ja lomakkeet, joita on käytettävä yhteistyön tai tietojen pyytämiseen ja tällaisiin pyyntöihin vastaamiseen.
                  
               
                     (5)
                  
                  
                     Toimivaltaisten viranomaisten ja Euroopan valvontaviranomaisten olisi myös käytettävä yhteistä menettelyä ja lomaketta tietojen toimittamiseksi vapaaehtoisesti silloin kun ne katsovat, että niiden hallussa olevat tiedot voivat olla hyödyllisiä toiselle toimivaltaiselle viranomaiselle tai Euroopan valvontaviranomaiselle. Tällaisia tietoja voisivat olla esimerkiksi institutionaalisen sijoittajan tai kolmannen osapuolen toimivaltaisen viranomaisen, jolla on valtuudet arvioida, täyttääkö arvopaperistaminen yksinkertaisen, läpinäkyvän ja standardoidun (YLS) arvopaperistamisen vaatimukset, hallussa olevat tiedot, jos nämä tiedot voivat olla hyödyllisiä alullepanijan, järjestäjän, arvopaperistamista varten perustetun erillisyhtiön tai alkuperäisen luotonantajan toimivaltaiselle viranomaiselle.
                  
               
                     (6)
                  
                  
                     Vapaaehtoiseen tietojenvaihtoon käytettävää yhteistä menettelyä ja lomaketta olisi käytettävä myös ilmoitettaessa havaituista rikkomisista tai epäillyistä rikkomisista asetuksen (EU) 2017/2402 36 artiklan 4 ja 5 kohdan mukaisesti. Näin varmistetaan, että kyseisen artiklan mukaiset rikkomista koskevat ilmoitusvelvollisuudet hoidetaan sujuvasti ja oikea-aikaisesti.
                  
               
                     (7)
                  
                  
                     Toimivaltaisia viranomaisia ja Euroopan valvontaviranomaisia olisi vaadittava varmistamaan yhteistyö- tai tietopyyntöjen, tosiasiallisesti vaihdettujen tai ilmoitettujen tietojen ja tehtyjen ilmoitusten luottamuksellisuus sekä yksilöiden suojelua henkilötietojen käsittelyssä ja näiden tietojen vapaata liikkuvuutta koskevien sääntöjen noudattaminen.
                  
               
                     (8)
                  
                  
                     Tämä asetus perustuu teknisten sääntelystandardien luonnoksiin, jotka ESMA on toimittanut komissiolle.
                  
               
                     (9)
                  
                  
                     ESMA ei järjestänyt avoimia julkisia kuulemisia tämän asetuksen perustana olevista sääntelystandardien luonnoksista eikä analysoinut mahdollisia kustannuksia ja hyötyjä, koska se olisi ollut täysin suhteetonta kyseisten standardien laajuuteen ja vaikutukseen nähden, kun otetaan huomioon, että ne koskevat pääasiassa toimivaltaisia viranomaisia ja Euroopan valvontaviranomaisia.
                  
               
                     (10)
                  
                  
                     ESMA on pyytänyt lausunnon Euroopan parlamentin ja neuvoston asetuksen (EU) N:o 1095/2010 (2) 37 artiklalla perustetulta arvopaperimarkkina-alan osallisryhmältä,
                  
               ON HYVÄKSYNYT TÄMÄN ASETUKSEN:
         
            1 artikla
            Yhteyspisteet
            
               1.   Asetuksen (EU) 2017/2402 29 artiklassa tarkoitettujen toimivaltaisten viranomaisten, jäljempänä ’toimivaltaiset viranomaiset’, ja Euroopan valvontaviranomaisten on nimettävä yhteyspisteet asetuksen (EU) 2017/2402 36 artiklan mukaista yhteistyötä, tietojenvaihtoa ja ilmoitusten antamista varten.
            
            
               2.   Toimivaltaisten viranomaisten, EPV:n ja EIOPAn on ilmoitettava nimeämiensä yhteyspisteiden tiedot ESMAlle viimeistään 19 päivänä lokakuuta 2021. Niiden on ilmoitettava ESMAlle näiden tietojen muutoksista.
            
            
               3.   ESMA pitää ajan tasalla olevaa luetteloa kaikista tämän artiklan mukaisesti nimetyistä yhteyspisteistä ja päivittää luetteloa tarpeen mukaan toimivaltaisten viranomaisten, EPV:n ja EIOPAn käyttöön.
            
            
               4.   Toimivaltaisten viranomaisten ja Euroopan valvontaviranomaisten on käytettävä viimeisintä 3 kohdassa tarkoitettua luetteloa 1 kohdassa mainittuihin tarkoituksiin.
            
         
         
            2 artikla
            Viestintävälineet
            
               1.   Jollei tässä asetuksessa toisin säädetä, tämän asetuksen mukaisesti käytetyt lomakkeet on toimitettava kirjallisina postitse, faksilla tai sähköisesti.
            
            
               2.   Määritettäessä kuhunkin yksittäistapaukseen sopivin viestintäväline on otettava asianmukaisesti huomioon luottamuksellisuuteen liittyvät näkökohdat, kirjeenvaihtoon tarvittava aika, toimitettavan aineiston määrä ja tiedonsaannin helppous.
            
         
         
            3 artikla
            Vaihdettavat tiedot
            Toimivaltaisten viranomaisten ja Euroopan valvontaviranomaisten on 4 artiklan mukaisesti esitetystä pyynnöstä vaihdettava keskenään vähintään seuraavat tiedot asetuksen (EU) 2017/2402 36 artiklan 1 kohdan mukaisesti:
            
                        a)
                     
                     
                        tiedot mainitun asetuksen 30 artiklan 2 kohdassa tarkoitetuista järjestelyistä, prosesseista ja mekanismeista;
                     
                  
                        b)
                     
                     
                        tiedot mainitun asetuksen 30 artiklan 3 kohdassa tarkoitetuista riskinhallintaa koskevista toimintavoista ja menettelyistä;
                     
                  
                        c)
                     
                     
                        tiedot mainitun asetuksen 30 artiklan 4 kohdassa tarkoitetuista erityisistä vaikutuksista ja olennaisista riskeistä;
                     
                  
                        d)
                     
                     
                        tiedot ja saatavilla olevat raportit tai otteet raporteista, jotka koskevat mainitun asetuksen 32 artiklan 1 kohdassa luetelluissa tilanteissa aloitettuja tutkimuksia tai menettelyjä;
                     
                  
                        e)
                     
                     
                        tiedot ja saatavilla olevat raportit tai otteet raporteista, jotka koskevat mainitun asetuksen 32 tai 34 artiklan nojalla määrättyjä tai toteutettuja rikosoikeudellisia seuraamuksia, hallinnollisia seuraamuksia tai korjaavia toimenpiteitä.
                     
                  
         
            4 artikla
            Yhteistyö- tai tietojenvaihtopyynnöt
            
               1.   Asetuksen (EU) 2017/2402 36 artiklan 1 kohdan mukaiset yhteistyö- tai tietojenvaihtopyynnöt on tehtävä käyttäen tämän asetuksen liitteessä I olevaa lomaketta.
            
            
               2.   Jos pyynnön esittävä osapuoli katsoo, että pyyntö on täytettävä kiireellisesti, pyyntö voidaan esittää suullisesti edellyttäen, että se toimitetaan myöhemmin ilman aiheetonta viivytystä käyttäen liitteessä I esitettyä lomaketta.
            
            
               3.   Pyynnön esittävän osapuolen on määritettävä toivottu vastausaika ja tarvittaessa ilmoitettava pyynnön kiireellisyys.
            
            
               4.   Jos yhteistyöpyyntöön liittyy tietopyyntö, pyynnön esittävän osapuolen on
               
                           a)
                        
                        
                           mahdollisuuksien mukaan täsmennettävä pyydetyt tiedot, mukaan lukien syyt siihen, miksi se katsoo kyseisten tietojen olevan merkityksellisiä asetuksen (EU) 2017/2402 30–34 artiklan mukaisten tehtäviensä hoitamiseksi;
                        
                     
                           b)
                        
                        
                           ilmoitettava tarvittaessa kaikki pyydettyjen tietojen luottamuksellisuuteen liittyvät näkökohdat, mukaan lukien kyseisten tietojen keräämiseen liittyvät mahdolliset erityiset varotoimenpiteet.
                        
                     
         
         
            5 artikla
            Yhteistyö- tai tietojenvaihtopyyntöihin vastaaminen
            
               1.   Jos pyynnön vastaanottanut osapuoli tarvitsee 4 artiklan mukaisen pyynnön vastaanotettuaan selvennystä pyyntöön, sen on pyydettävä tätä selvennystä pyynnön esittäneeltä osapuolelta mahdollisimman pian käyttäen mitä tahansa sopivaa suullista tai kirjallista keinoa. Pyynnön esittäneen osapuolen on toimitettava selvennys viipymättä.
            
            
               2.   Vastatessaan 4 artiklan nojalla esitettyyn pyyntöön pyynnön vastaanottajan on
               
                           a)
                        
                        
                           käytettävä tämän asetuksen liitteessä II vahvistettua lomaketta;
                        
                     
                           b)
                        
                        
                           toteutettava toimivaltaansa kuuluvat kohtuulliset toimenpiteet pyynnön kohteena olevan yhteistyön tekemiseksi tai tietojen toimittamiseksi;
                        
                     
                           c)
                        
                        
                           vastattava pyyntöön tavalla, joka mahdollistaa tarvittavien sääntelytoimien oikea-aikaisen toteuttamisen; tällöin otetaan huomioon pyynnön monitahoisuus ja jonkin toisen toimivaltaisen viranomaisen tai Euroopan valvontaviranomaisen tarvittava osallistuminen.
                        
                     
         
         
            6 artikla
            Oma-aloitteinen tietojenvaihto
            
               1.   Jos toimivaltaiset viranomaiset tai Euroopan valvontaviranomaiset antavat tietoja oma-aloitteisesti, niiden on käytettävä tämän asetuksen liitteessä III olevaa lomaketta.
            
            
               2.   Jos lähettävä osapuoli katsoo, että oma-aloitteisesti annettavat tiedot olisi toimitettava kiireellisesti, tiedot voidaan antaa suullisesti edellyttäen, että ne toimitetaan myöhemmin ilman aiheetonta viivytystä käyttäen liitteessä III olevaa lomaketta.
            
         
         
            7 artikla
            Ilmoitusvelvollisuudet
            
               1.   Asetuksen (EU) 2017/2402 36 artiklan 4 ja 5 kohdan mukaiset ilmoitukset on annettava käyttäen tämän asetuksen liitteessä III olevaa lomaketta.
            
            
               2.   Jos ilmoituksen antava osapuoli katsoo, että tiedot on toimitettava kiireellisesti, ilmoitus voidaan antaa suullisesti edellyttäen, että se toimitetaan myöhemmin ilman aiheetonta viivytystä käyttäen liitteessä III esitettyä lomaketta.
            
            
               3.   Ilmoituksen antavan toimivaltaisen viranomaisen on täsmennettävä havaittuun tai epäiltyyn rikkomiseen liittyvät tosiseikat sekä rikkomisen luonne, olennaisuus ja kesto ja toimitettava muut merkitykselliset tiedot, joista voi olla apua ilmoituksen vastaanottavalle toimivaltaiselle viranomaiselle.
            
         
         
            8 artikla
            Tietojen luottamuksellisuus ja sallittu käyttö
            
               1.   Toimivaltaisten viranomaisten ja Euroopan valvontaviranomaisten on niiden säädösten mukaisesti, joilla niille myönnetään valtuudet hoitaa asetuksen (EU) 2017/2402 mukaiset tehtävänsä, pidettävä luottamuksellisina kaikkien mainitun asetuksen 36 artiklan mukaisesti esitettyjen yhteistyöpyyntöjen tai tietopyyntöjen, tällaiseen pyyntöön annettujen vastausten ja mainitun artiklan mukaisesti toimitettujen ilmoitusten tai muiden tietojen olemassaolo ja sisältö.
            
            
               2.   Toimivaltaisten viranomaisten ja Euroopan valvontaviranomaisten on 1 kohdassa tarkoitettujen säädösten mukaisesti käytettävä niille asetuksen (EU) 2017/2402 36 artiklan nojalla toimitettuja tietoja ainoastaan mainitun asetuksen mukaisten tehtäviensä hoitamiseen.
            
         
         
            9 artikla
            Voimaantulo
            Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
         
         
            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 5 päivänä toukokuuta 2021.
            
               
                  Komission puolesta
               
               
                  Puheenjohtaja
               
               Ursula VON DER LEYEN
            
         
         
            (1)  EUVL L 347, 28.12.2017, s. 35.
         
            (2)  Euroopan parlamentin ja neuvoston asetus (EU) N:o 1095/2010, annettu 24 päivänä marraskuuta 2010, Euroopan valvontaviranomaisen (Euroopan arvopaperimarkkinaviranomainen) perustamisesta sekä päätöksen N:o 716/2009/EY muuttamisesta ja komission päätöksen 2009/77/EY kumoamisesta (EUVL L 331, 15.12.2010, s. 84).
      
      
         
            LIITE I
            Lomake yhteistyö- ja tietojenvaihtopyyntöä varten
            
               Yhteistyö- ja tietojenvaihtopyyntö
            
            
               
            
               
            
               
         
      
      
         
            LIITE II
            Lomake yhteistyö- tai tietojenvaihtopyyntöön vastaamista varten
            
               Yhteistyö- tai tietojenvaihtopyyntöön vastaaminen
            
            
               
            
               
            
               
         
      
      
         
            LIITE III
            Lomake tietojen toimittamiseksi oma-aloitteisesti ja rikkomisesta tai epäillystä rikkomisesta ilmoittamiseksi
            
               Tietojen toimittaminen oma-aloitteisesti tai rikkomisesta tai epäillystä rikkomisesta ilmoittaminen